รอน ซอนเดอส์

รอนัลด์ ซอนเดอส์ (; 6 พฤศจิกายน ค.ศ. 1932 – 7 ธันวาคม ค.ศ. 2019) เป็นอดีตนักฟุตบอลและผู้จัดการทีมชาวอังกฤษ เขาเล่นให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ตลอดอาชีพค้าแข้ง 16 ปี ก่อนเป็นผู้จัดการทีมฟุตบอล เขาเป็นผู้จัดการทีมฟุตบอลให้แก่ 7 สโมสรในรอบ 20 ปี และเขาเป็นผู้จัดการทีมคนแรกที่รับหน้าที่ผู้จัดการทีมของแอสตันวิลลา, เบอร์มิงแฮมซิตี และเวสต์บรอมมิชอัลเบียน ทั้งสามสโมสรคู่แข่งที่อยู่ในและรอบ ๆ เมืองเบอร์มิงแฮม

ซอนเดอส์ยังคุมทีมโยวิลทาวน์, ออกซ์ฟอร์ดยูไนเต็ด, นอริชซิตี และแมนเชสเตอร์ซิตี เขามีส่วนร่วมในวงการฟุตบอล 36 ปีติดต่อกัน เขาลาออกจากตำแหน่งผู้จัดการทีมเวสต์บรอมมิชอัลเบียนซึ่งเป็นการคุมทีมสุดท้ายในอาชีพของเขาเมื่ออายุ 54 ปี

อาชีพนักฟุตบอล 
ในฐานะผู้เล่น เขาเป็นกองหน้าที่ยิง 246 ประตูใน 16 ปีให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ซอนเดอส์เป็นดาวซัลโว 6 ฤดูกาลติดต่อกันที่พอร์ตสมัท และเขาก็เป็นปัจจัยสำคัญในการช่วยให้ปอมปีย์คว้าแชมป์ดิวิชัน 3 ในปี ค.ศ. 1962 เขายังคงเป็นดาวซัลโวสูงสุดตลอดกาลในอันดับสาม เขาแขวนสตั๊ดจากอาชีพนักฟุตบอลในปี ค.ศ. 1967 เมื่ออยู่กับชาร์ลตันแอธเลติก

อาชีพผู้จัดการทีม

ช่วงต้นอาชีพ 
ซอนเดอส์กลายเป็นผู้เล่น-ผู้จัดการทีมของโยวิลทาวน์ ทีมนอกลีก

นอริชซิตี 
ในฐานะผู้จัดการทีม ซอนเดอส์ประสบความสำเร็จครั้งแรกที่นอริชซิตี โดยนำนอริชซิตีไปสู่ตำแหน่งแชมป์ดิวิชัน 2 ในปี 1972 ซึ่งทำให้พวกเขาเลื่อนชั้นสู่ดิวิชันหนึ่งเป็นครั้งแรกในประวัติศาสตร์ ซอนเดอส์นำพานอริชซิตีให้อยู่รอดในฤดูกาลแรกในลีกสูงสุด พวกเขายังไปถึงรอบชิงชนะเลิศฟุตบอลลีกคัพหรือคาราบาวคัพ ในปัจจุบันโดยแพ้ 1–0 ให้แก่ทอตนัมฮอตสเปอร์ ที่สนามเวมบลีย์ เขาลาออกจากตำแหน่งผู้จัดการทีมนอริชเมื่อวันที่ 17 พฤศจิกายน ค.ศ. 1973 ตามมติในห้องประชุมคณะกรรมการบริหารหลังจากพ่ายแพ้ในบ้านให้แก่เอฟเวอร์ตัน ซึ่งเป็นทีมแรกในอาชีพนักฟุตบอลของเขาไป 1-3

แมนเชสเตอร์ซิตี 
ห้าวันต่อมา ซอนเดอส์ได้ยอมรับข้อเสนอที่จะเข้ามาคุมทีมแมนเชสเตอร์ซิตี ซอนเดอส์จัดการพาทีมเข้ารอบชิงชนะเลิศฟุตบอลลีกคัพแต่ก็แพ้อีกครั้ง คราวนี้แพ้ให้แก่ทีมหมาป่าวุลเวอร์แฮมป์ตันวอนเดอเรอส์ แม้จะประสบความสำเร็จในบอลถ้วยแต่ฟอร์มในลีกของซิตีก็ไม่ดีนัก และซอนเดอส์ก็ถูกปลดออกในช่วงสามสัปดาห์ก่อนจบฤดูกาล โดยที่สโมสรอยู่ห่างจากโซนตกชั้นเพียงผลต่างประตูได้เสีย อย่างไรก็ตามเขาไม่ได้ว่างงานนาน เพราะในเดือนต่อมาเขาก็เข้ามาคุมทีมแอสตันวิลลาที่ตอนนั้นอยู่ในดิวิชัน 2

แอสตันวิลลา 
เขานำวิลล่าเลื่อนชั้นสู่ดิวิชันหนึ่ง (ในฐานะรองแชมป์ดิวิชันสอง) ในฤดูกาลแรกของเขาในฐานะผู้จัดการทีม เขาสามารถพาทีมคว้าแชมป์ลีกคัพได้สำเร็จ เขากลายเป็นผู้จัดการทีมคนแรกที่พาสามสโมสรเข้าสู่รอบชิงชนะเลิศลีกคัพในรอบสามปีติดต่อกัน เขาได้สร้างวิลลาขึ้นใหม่ให้เป็นสโมสรระดับชั้นนำในดิวิชันหนึ่ง เขาพาทีมคว้าแชมป์ลีกคัพอีกครั้งในปี ค.ศ. 1977 ในฤดูกาล 1980-1981 เขาได้นำวิลลาไปสู่การเป็นแชมป์ลีกดิวิชัน 1อีกครั้งนับเป็นแชมป์ลีกครั้งแรกของสโมสรในรอบ 71 ปี

เขาลาออกจากวิลลาเมื่อวันที่ 9 กุมภาพันธ์ ค.ศ. 1982 เนื่องจากไม่พอใจคณะกรรมการบริหารเรื่องสัญญาฉบับใหม่ ในขณะนั้นวิลลาอยู่กลางตารางในดิวิชัน 1 และผ่านเข้ารอบก่อนรองชนะเลิศของยูโรเปียนคัพ ผู้ช่วยของเขาโทนี บาร์ตัน ได้รับช่วงต่อ และพาพวกเขาไปคว้าแชมป์ยูโรเปียนคัพในอีกสี่เดือนต่อมา

อ้างอิง 

นักฟุตบอลชาวอังกฤษ
บุคคลที่เกิดในปี พ.ศ. 2475
บุคคลที่เสียชีวิตในปี พ.ศ. 2562
ผู้จัดการทีมฟุตบอลชาวอังกฤษ
กองหน้าฟุตบอล
บุคคลจากเทศมณฑลเชชเชอร์
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลจิลลิงงัม
ผู้เล่นสโมสรฟุตบอลพอร์ตสมัท
ผู้เล่นสโมสรฟุตบอลวอตฟอร์ด
ผู้เล่นสโมสรฟุตบอลชาร์ลตันแอธเลติก
ผู้จัดการทีมสโมสรฟุตบอลโยวิลทาวน์
ผู้จัดการทีมสโมสรฟุตบอลออกซฟอร์ดยูไนเต็ด
ผู้จัดการทีมสโมสรฟุตบอลนอริชซิตี
ผู้จัดการทีมสโมสรฟุตบอลแมนเชสเตอร์ซิตี
ผู้จัดการทีมสโมสรฟุตบอลแอสตันวิลลา
ผู้จัดการทีมสโมสรฟุตบอลเบอร์มิงแฮมซิตี
ผู้จัดการทีมสโมสรฟุตบอลเวสต์บรอมมิชอัลเบียน